recursal/SuperWikiNEXT-32B huggingface dataset:
**Сергеј Витаљевич Чернецки** (руски: *Сергей Витальевич Чернецкий*; р. 9 април 1990

) — руски професионален велодромски и друмски велосипедист, кој вози за професионалната континентална екипа Каха Рурал-Сегурос РГА.

Достигнувања
------------

2010
8. Краен пласман Трофеу Жоаким Агостињо
8. Класика Примавера
2011
4. Класика Примавера
5. Краен пласман Трофеу Жоаким Агостињо
10. Пиколо Џиро ди Ломбардија
2012
2. Национално хронометарско првенство под 23 години
2. Краен пласман Ронд де л’Изар
1. Етапа 2
2. Краен пласман Џиро дела Вале д’Аоста
1. Етапа 6 (ITT)
2. Гран Премио Чита ди Камаиоре
2. Хроно Шампеноа
4. Краен пласман Рона-Алпи Изер
1. Пласман за млад возач
4. Краен пласман Тур де л’Авенир
4. Дуо Норманд (со Антон Воробјев)
2013
1. Краен пласман Трка на Фјордовите
1. Етапа 1
1. Етапа 3 (ТТТ)
1. Бодовен пласман
1. Пласман за млад возач
1. Етапа 1б (ТТТ) Сетимана интернационале ди Копи е Бартали
4. Краен пласман Трка околу Австрија
7. Краен пласман Вуелта а Бургос
10. Рома Максима
2014
2. Национално хронометарско првенство
2. Трка Алмати
3. ГП Мигел Индураин
5. Краен пласман Трка околу Пекинг
7. Милано-Торино
8. Трофео Платха де Муро
9. ГП Кантон Аргау
2015
1. Етапа 6 Волта а Каталуња
7. Краен пласман Волта ао Алгарве
2016
1.  Национално хронометарско првенство
4. Краен пласман Трка околу Белгија
5. ГП Мигел Индураин
7. Краен пласман Тур Ла Прованс
10. Краен пласман Тур де Свис
10. ГП Кантон Аргау
2017
8. Краен пласман Вуелта а Бургос
10. Џиро ди Ломбардија
2018
1.  Краен пласман Арктичка трка на Норвешка
3. Краен пласман Трка околу Гуангси

Надворешни врски
----------------

* Сергеј Чернецки на Ризницата ?
* „Достигнувања на Сергеј Чернецки". Cycling Archives.
* „Достигнувања на Сергеј Чернецки". Cycling Quotient.
* „Достигнувања на Сергеј Чернецки". ProCycling.

|  |  |
| --- | --- |
| Stub icon | *Оваа биографска статија поврзана со рускиот велосипедизам е никулец. Можете да помогнете со тоа што ќе ја проширите.** п
* р
* у
 |
**Акање** е фонолошки феномен кај словенските јазици каде луѓето наместо буквата „о" ја изговараат буката „а". Типичен пример за акањето се рускиот и белорускиот јазик. Кај рускиот јазик акањето е присутно во фонолошка форма, но не и во правописна. Како резултат на тоа, на пример, главниот град на Русија се пишува „Москва" а сеизговара како [масква]. Од другата страна пак, во белорускиот акањето е присутно и фонолошки и правописно, па така имаме име „Янка" (Јанка), не „Янко" (Јанко).

Покрај овие јазици, акањето се сретнува и кај некои украински дијалекти, во некои словенечки дијалекти и кај некои родопски дијалекти во Бугарија.

Наводи
------

1. ↑  Bethin, Christina Yurkiw. 1998. *Slavic prosody: language change and phonological theory.* Cambridge: Cambridge University Press, pp. 152 ff.
2. ↑  Toporišič, Jože. 1992. *Enciklopedija slovenskega jezika*. Ljubljana: Cankarjeva založba, p. 25.
3. ↑  Crosswhite, Katherine. 2001. *Vowel reduction in optimality theory.* London: Routledge, p. 53.

Поврзано
--------

* Руски јазик
* Белоруски јазик
* Фонологија

|  |  |
| --- | --- |
| Stub icon | *Оваа статија од областа на лингвистиката е никулец. Можете да помогнете со тоа што ќе ја проширите.** п
* р
* у
 |
**Сала Подмежакла** (*Dvorana Podmežakla*) — спортска сала сместена во Јесенице, Словенија. Таа е домашна арена на хокеарскиот тим HK Acroni Jesenice и нивниот подмладок HD Mladi Jesenice. Исто така таму се одржува и Триглав Трофеј, годишен натпревар во уметничко лизгање кое се одржува напролет. Името *Подмежакла* е добиено по својата локација на југозападната стрната на реката Сава, директно под висорамнината Межакла.

HD Mladi Jesenice vs. HDD Bled in the 2011–12 Slohokej League season
Од 1954 функционира како отворено хокеарско игралиште врз кое во 1978 година е изработена кровна конструкција кога го добива ликот на спортска сала. Со реконструкцијата во 2010 е проширена од 4,500 на 5,500 седишта. Во Март 2011, салата била затворена откако инспекторите донеле заклучок дека хокеарскиот клуб им дал дозвола на навивачите да седат на источната трибина иако за истата не бил извешен технички прием. Државните инспектори исто така констатирале дека општината Јесенице не дала дозвола за доградба на салата за време на реконструкцијата во 1997 година.

Во периодот 2012-2013 повторно е реновирана за потребита на Еуробаскет 2013 каде Јесенице е домаќин.

Наводи
------

|  |  |
| --- | --- |
| Ризница | „Сала Подмежакла" на Ризницата ? |

1. 1 2  „Dvorana Podmežakla Jesenice". *EuroHockey.com*. Посетено на 2011-03-29.
2. ↑  „Športni park Podmežakla". *Slovenia.info* (словенечки). Slovenian Tourist Board. Посетено на 2011-03-29.
3. ↑  Knez, Primož (2011-03-15). „Dvorana Podmežakla zaprta zaradi nespametnega odpiranja vzhodne tribune". *Dnevnik* (словенечки). Посетено на 2011-03-29.
4. ↑  „V Zgornjesavski dolini obljubljajo: Eurobasket se bo zapisal v jeseniško zgodovino". *Dnevnik* (словенечки). 2013-06-14. Посетено на 2013-06-15.
**Александар Комнин Асен** ― син на деспотот Иван Комнин Асен и внук на царот Јован Александар Бугарски и царицата Елена Српска.

Александар Комнин бил севаст на Валона и господар на Канина и Валона, што ги наследил од неговиот татко Иван (алтернативно Јован) Комнин. Тој не го наследил блискиот град Белград, што му го одзел Симеон Урош на неговиот татко. Владеењето на Александар се одликувало со обемна трговија и со Венецијанската Република и со Дубровничката Република.

Се шпекулира дека тој починал на 26 септември 1371 година во Битката кај Марица поради фактот што во 1372 година неговите земји биле во сопственост на неговиот свекор Балша II.

Наводи
------

1. ↑  *ALEXANDER Komnenos Asen*, fmg.ac
2. ↑  *KOMINIA of Bulgaria*, Medieval Lands
3. ↑  *The House of Shishman: Komnina Asen Komnenos*, genealogy.euweb.cz
4. ↑  Веселин Асенов, „Балканската игра на тронове", сп. „Българска история", април 2018 г. стр. 35, ISSN 2367-864X
5. ↑  Божилов, Иван (1994) [1985]. *Фамилията на Асеневци (1186 – 1460)*. БАН. ISBN 954-430-264-6.
**Сердар** — активна воена и почесна титула.

Потекло на поимот
-----------------

Претставката *сер* потекнува од персиски и значи *глава,* а наставката *дар* на арапски значи родољуб.

Зборот *сердар* во јужнословенските области е преземен од турскиот јазик, каде што *сердар* или *сирдар* значи прворангиран воен командант. Во Отоманското Царство тоа било титула на јаничарски командант во некои нахии, но и врховен војсководец на воени поход назначен од султанот. Во јужнословенските краеви под османска власт називот сердар означувал војвода, воен заповедник, а во венециска Далмација, сердар бил нижи официрски чин. Во Индија и Авганистан, сердарот е племенски поглавар или дворски достоинственик. Таа титула често се наследувала во исто семејство.

Синоним за сердар во 18 век бил чинот генерал.

Наводи
------

1. 1 2 3  Hrvatska enciklopedija: serdar, pristupljeno 14. studenoga 2015.
Австралискиот пастирски пес, или **Австралиски пастир** е сорта на овчарски пес што се одгледува во Австралија за гонење на стоката на големи пасишта и преку нерамни предели. Австралискиот пастир е пес со средна големина, со кратки влакна на крзното и се јавува во две нијанси: кафени или црни влакна преку бело крзно.

  

Австралискиот пастир е активен и умен како и другите овчарски песови. Добро се снаоѓа во тренинзите, особено ако се интересни. Силно се врзува за сопствениците па затоа и ги чува. Лесно се одржува и чисти, само треба повеќе да се четка кога му се менува влакното. Најчесто се разболува од глувост и слепило (наследни болести) или од повреда. Инаку, оваа сорта песови е силна и живее и до 12 или 14 години.

Особини
-------

### Изглед

Blue Cattle dog with a black spot over its eyeАвстралиски пастир со црни влакна
#### Големина

Женките се големи околу 43-48 сантиметри, а мажјаците околу 46-51 сантиметар. Песот е повеќе долг отколку што е висок. Во просек тежат околу 15-22 килограми.

#### Крзно и боја

Како што старее песот така му растат црвени влакна.

Наводи
------
Адмир Владавич
**Адмир Владавиќ** (српски: *Адмир Владавић*, р. 29 јуни 1982

) — поранешен босански професионален фудбалер. Играл за бројни фудбалски клубови, како и за сениорската репрезентација на Босна и Херцеговина. Тој е висок 178 сантиметри и играл на десната позиција.

Роден е во Љубиње, БиХ. Во својата кариера имал настапувано за клубовите: ФК Искра Столац, ФК Вележ Мостар, ФК Жилина Сараево, ФК Ред Бул Салцбург, ФК Олимпик Сараево, ФК Карвина и ФК Слијема вондерерси.

Кариера
-------

### Клупска

Тој ја започнал својата кариера во фудбалскиот клуб Искра во Столац, од каде се префрлил во мостарскиот Вележ. Во летото 2005 година потпишал четиригодишен договор за ФК Железничар од Сараево, каде брзо се пласирал како еден од најдобрите играчи во клубот, како и Премиерлигата на Босна и Херцеговина. Тоа била причината зошто многу странски клубови изразиле интерес да го доведат овој играч. Словачкиот фудбалски клуб Жилина од истоимениот град сакал да го доведе во своите редови.

### Репрезентативна

Адмир Владавиќ го направил своето деби за репрезентацијата на Босна и Херцеговина на 28 февруари 2006 година во натпреварот со Јапонија и досега има одиграно вкупно 12 натпревари.

Приватен живот
--------------

Адмир и неговата сопруга Ајла на својот син му го дале името Зинедин, по славниот француски фудбалер Зинедин Зидан.

Наводи
------

1. 1 2  Адмир Владавић на официјалниот портал National Football Teams, *www.national-football-teams.com*, Посетено на 29 ноември 2017
2. ↑  „Адмир Владавић сину дао име Зинедин". sportsport.ba. Архивирано од изворникот на 28 јуни 2009. Посетено на 22 јуни 2009.

Надворешни врски
----------------

|  |  |
| --- | --- |
| Ризница | „Адмир Владавиќ" на Ризницата ? |

* Адмир Владавиќ на порталот на фудбалските репрезентации
* Адмир Владавиќ за базата на податоци на фудбалот
* Адмир Владавиќ на SportSport.ba
* Адмир Владавиќ на Спортин.ба
* Адмир Vladavić на порталот Klix.ba
* Адмир Владавиќ за Херцеговина.инфо ж
* Адмир Vladavić Архивирано на 3 март 2016 г. на порталот на Jutarnji.hr
* Адмир Владавиќ на порталот на Weltfussball
* Адмир Владавиќ на порталот на Трансфермаркет
**Сандре Колев Крстевски** ( 1924
 во Нежилово (Кратовско) — 16 април 1945

 во Земун, Србија) — македонски партизан, борец за слобода на Македонија и учесник во НОВ.

Животопис
---------

Потекнува од сиромашно земјоделско семејство. Иако бил самоук и полуписмен бил природно надарен и напреден младинец. Кога единиците на НОВ се повлекувале по нападот на Кратово, на 25 април 1944 година, Сандре се приклучил во редовите на Треттата македонска ударна бригада. Наскоро бил поставен за командир на чета во истата бригада. Учествувал во многу борби што ги водела бригадата и со својата храброст служел за пример. Земал учество во сите борби што се воделе за ослободување на Македонија. На Сремскиот фронт во борбите крај Шид по вторпат бил тешко ранет, по што бил префрлен на лекување во Земун каде на 16 април 1945 година подлегнал на раните.

За извонредната храброст и пожртвуваност во борбите, бил одликуван со Орден за храброст.

Наводи
------

1. 1 2 3  *Нивната борба за слобода, наш патоказ за иднината*. Кратово: Општински одбор на СЗБ НОВ Кратово. 1985. стр. 40.
**Ана Дијамантополу** (грчки: *Άννα Διαμαντοπούλου*, родена на  1959
) е грчки политичар од партијата на ПАСОК, и поранешен министер за образованието на Република Грција. таа е поранешен евро-пратеник.

Ана Дијамантополу е родена во Кожани. Завршила на факултетот за градежништво, но уште пред да го заврши истиот, таа се вклучуила во политичкиот живот на земјата. Во 1984 година станала управител на Кожани, како една од најмладите на таа позиција. На таа функција останала до 1986 година, кога била назначена за главен секретар на образованието. Во 1993 година станала претседател на EOMMEX, органзиација на големите и средните бизниси во земјата.

Во 1996 година станала пратеник. По ова, таа била поставена на функција заменик-министер за развојот. По ова, таа станала евро-пратеник, а по истекот на нејзиниот мандат, таа се вратила во Грција.

По доаѓањето на власт на Папандреу, таа станала министер за образование.

Наводи
------


|  |  |  |
| --- | --- | --- |
| 

|  |  |
| --- | --- |
| Нормативна контрола | 
* WorldCat
* VIAF: 265955225
* LCCN: n2008000426
* ISNI: 0000 0003 8254 6738
* GND: 13980918X
* SUDOC: 085212717

 |

 |
**Аднан Гулшаир ел Шукријумах** (арапски: عدنان شكري جمعة‎, 4 август 1975

) е член на Ал-Каеда.

Тој е роден во Саудиска Арабија, но своето детство го поминал во САД каде по завршувањето работел како учител.

Во март 2003 година била издадена потерница по него од страна на ФБИ понудувајќи 5 милиони американски долари за информација околу неговата локација.

Денеска ел Шукријумах се смета за висок член на Ал-Каеда За разлика од властите во САД, неговите родители сметаат дека тој е погрешно обвинет.

Наводи
------

1. ↑  United States House of Representatives, Small Business Committee, Testimony of Janice L. Kephart Архивирано на 14 август 2009 г. November 17, 2005
2. 1 2  „US reward offer for information on el Shukrijumah". Архивирано од изворникот на 2006-09-13. Посетено на 2012-07-18.
3. ↑  FBI Seeking Information Alert for el Shukrijumah
4. ↑  „From dishwasher to al Qaeda leadership: Who is Adnan Shukrijumah?". *CNN*. August 6, 2010.
5. ↑  US News, A hunt for 'the Pilot', March 30, 2003
**Санде Перов Урдаревски** ( 1920
 во Чучер, Скопско —  1943
 ) македонски партизан, борец за слобода на Македонија и учесник во НОВ.

Спомен плоча на сите загинати борци во НОВ од селото Чучер-Сандево, меѓу кои и Санде Урдаревски

Животопис
---------

Завршил основно училиште во селото. Се занимавал со земјоделство и сточарство. Неговото село мошне рано станало главна база на партизанските одреди. Со тоа станал симпатизер на Народноослободителното движење. Откако добил покана за да го отслужи воениот рок, заминал во редовите на бугарската фашистичка војска. Но, набргу избегал и се приклучил во Сврлишкиот партизански одред. Со одредот учествувал во акциите на просторот меѓу Бела Паланка и Бабушница во Србија. Бил учесник во повеќе борби противбројни окупаторски сили: Германци, четници, Љотиќевци. Подоцна живеел илегално во околните села на Ниш, а потоа во градот. Од големите напорни борби на терен тој тешко оболел. Бил префрлен на лечење во болница. Таму му ја ампутирале ногата, за да го спасат, но здравјето не му се подобрувало, по што починал во 1943 година.

Поврзано
--------

* Александар Урдаревски
* Никола Урдаревски
* Живко Урдаревски
* Стоилко Урдаревски
* Трипун Урдаревски

* Стојан Урдаревски
* Неделко Урдаревски
* Благоја Урдаревски
* Љубе Урдаревски
* Младен Урдаревски
* Перо Урдаревски

Наводи
------

1. 1 2 3 4  *Беа, загинаа, останаа*. Скопје: Историски Архив. 1969. стр. 154. На `|first=` му недостасува `|last=` (help)
2. 1 2  Стојановски - Цоњче, Бојко (1999). *Скопско црногорие: од Бразда до Брњарци - III Книга*. Скопје: "Гоце Делчев". стр. 94–95. ISBN 9989-35-022-1.
**Пал Лакатош** (унгарски: *Pál Lakatos* 7 јуни 1968 во Вашарошнамењ) е пензиониран боксер од Унгарија , кој ја претставуваше својата родна земја на две Летни олимписки игри: во 1992(Барселона, Шпанија) и 2000 (Сиднеј, Австралија). Тој еднаш го освои сребрениот медал на Европското првентво, во 1993 година (Бурса, Турција), а трипати го зазеде бронзениот медал во супер лесна категорија ( – 48  кг) на Европското првенство, во 1991, 1998 и 2000 година.

Аматерски кариера
-----------------

* Сребрен медал на Европското првенство во категоријата ( -48 кг), во 1993 година, Бурса, Турција
* Трикратен бронзен медалист на Европското првенство во 1991, 1998 и 2000 година
* Член на унгарскиот олимписки тим на Барселона во категоријата ( -48 кг)
* Член на унгарскиот олимписки тим во Сиднеј во категоријата ( -48 кг)
* 13х унгарски шампион
* **Резултати од Олимписките игри во 1992 година** - боксуваше како во категоријата ( -48 кг)
	+ Прв круг - поразен Владимир Ганченко од Унифициран тим УРС, РСЦ-2
	+ Рунда од 16 - поразена Донг-Бум Чо од Јужна Кореја, 20-15
	+ Четврфинале - загуби од Даниел Петров од Бугарија, 8-17
* **2000 Олимписки Резултати** - боксуваше како во категоријата ( -48 кг)
	+ Прв круг - Нема противник
	+ Рунда од 16 - Загуби од Ким Ун-Чол на Северна Кореја, 8-20

Професионална кариера
---------------------

Во 2001 година Лакатош стана професионалец. Една година подоцна тој се бореше за титулата ТВБА Супер лесна категорија во  Торедембара, но беше претепан од страна на алжирскиот боксер Лакан Земумри од Шпанија. Ја завршил својата професионална кариера во 2004 година, со негативен рекорд: пет победи (три нокаутирања), единаесет загуби и две нерешени.

Надворешни врски
----------------

* Професионална статистика за Пал Лакатош според Boxrec.com
* спортски референца Архивирано на 18 април 2020 г.
**Адолфо Консолини** (5 јануари 1917 – 20 декември 1969) — италијански атлетичар кој бил специјализиран во дисциплината фрлање диск. Тој се натпреварувал на Летните олимписки игри во 1948, 1952, 1956 и 1956 година и завршувал на прво, второ, шесто и седумнаесетто место редоследно. При освојувањето на златниот медал во 1948 година тој поставил олимписки рекорд од 52.78 метри. Консолини трипати бил европски шампион, во 1946, 1950 и 1954 година, и петнаесет пати државен шампион. Тој ја изговорил Олимписката заклетва на Летните олимписки игри 1960 одржани во Рим. По повлекувањето, тој бил именуван во Куќата на славни на италијанската атлетска федерација.

Консолини со семејството во 1950те.
Консолини израснал во семејство на фармери во кое бил најмлад од пет деца. Негово прво атлетско натпреварување било локално натпреварување во фрлање камен во 1937 година. Неколку месеци подоцна тој започнал да тренира фрлање диск; веќе во 1938 година тој бил петтопласиран на Европско првенство, а во 1939 година ја освоил првата од петнаесетте државни титули. Во 1941 година тој поставил нов светски рекорд од 53.34 метри, кој потоа го подобрувал на 54.23 метри во 1946 година и на 55.33 метри во 1948 година.

Консолини се повлекол од големите натпреварувања по Летните олимписки игри 1960, но продолжил да се натпреварува на државно ниво сè до 52 годишна возраст, кога префрлил 43.94 метри во Милано. Тој се омажил со Хани Хук, австријка, со која имал еден син Серџо. Семејството живеело во Милано каде Консолини работел во компанијата Пирели. Тој починал на 52 годишна возраст од вирусен хепатит.

Наводи
------

1. ↑  „"CAMPIONATI "ASSOLUTI" ITALIANI SUL PODIO TRICOLORE – 1906 2012" (PDF). sportolimpico.it. Архивирано од изворникот (PDF) на 2012-12-24. Посетено на 6 December 2012.
2. 1 2  Adolfo Consolini Архивирано на 26 септември 2015 г.. sports-reference.com
3. ↑  Best of Sport. gettyimages.co.uk

Надворешни врски
----------------

* 1948 Olympics with picture Архивирано на 3 март 2016 г. (италијански)
* DatabaseOlympics.com profile
* IOC 1960 Summer Olympics
* 

* Адолфо Консолини на Ризницата ?
Авионот на Џими Ејнџел
**Џими Ејнџел** (1 август 1899

 - 8 декември 1956

) — американски пилот. Највисоките водопади на светот, Ангелските водопаде се именувани по неговото презиме.

Ејнџел за прв ги забележал водопадите од воздухот во 1933 г. Четири години подоцна слетал на врвот на Ѓаволските Планини, но за време на патувањето го оштетил својот авион и принуден да се врати преку дождовни шуми до најблиското населено место. Ејнџел, кој во Венецуела станал речиси легенда, починал во Панама од повредите добиени во текот на авионската несреќа.

Наводи
------

1. ↑  "Plane Pilot Sights Highest Waterfall in World." *Popular Science*, April 1938, p. 37.

|  |  |
| --- | --- |
| Знаме на САДБиографска икона | *Оваа личност од САД статија е никулец. Можете да помогнете со тоа што ќе ја проширите.** п
* р
* у
 |

|  |  |  |
| --- | --- | --- |
| 

|  |  |
| --- | --- |
| Нормативна контрола | 
* WorldCat
* VIAF: 30436943
* LCCN: n00036574
* ISNI: 0000 0001 1489 4840
* GND: 123129788

 |

 |
**Адолф Аврил** (француски: *Adolphe d'Avril*, роден на 17 август 1822

 во Париз - починал на 27 октомври 1904

 во Монтрел-сур-Епт) — француски писател, дипломат и публицист.

Биографија
----------

Адолф Аврил е роден 17 август 1822 година во Париз, Франција. По добивањето на неговата диплома по право на Сорбон, во 1847 година ја започнал својата кариера во Министерството за надворешни работи на Франција. Во 1866 година станал генерален конзул во Букурешт. Во 1868 година станал претставник на Франција во т.н. Комисијата за Дунав. Дипломатската кариера ја завршил во Чиле, каде на ниво на амбасадор на Франција работел во периодот од 1876 до 1882 година. Починал на 27 октомври 1904 .

Адолф Аврил оставил значајно книжевно наследство во форма на патописи, различни преводи на француски јазик и новинарството. Некои дела ги објавувал под псевдонимот „*Cyrille*".Дел од неговата работа била поврзана со проучувањето на словенската култура и историја. Тој напишал книги како „*Битката на Косово*", „*Од фолклорот. Песни од брегот на Неман*"(1883), „'**Св.Св Кирил и Методиј'**" (1885) 5].

Дела
----

* *Voyage sentimental dans les pays slaves*, 1876.
* *De Paris à l'île des Serpents, à travers la Roumanie, la Hongrie et les bouches du Danube*, 1876.
* *La France au Monténégro, d'après Vialla de Sommières et Henri Delarue, récits de voyages publiés et complétés par Cyrille*, 1876.
**Општинска заедница** (германски: *Samtgemeinde*) — административна единица во сојузната покраина Долна Саксонија, Германија. Се поистоветува со амт (Шлезвиг-Холштајн, Мекленбург-Западна Померанија и Бранденбург) и здружената општина или *Verbandsgemeinde* (Рајнска област-Пфалц и Саксонија-Анхалт). Претставува сојуз на општини, кој извршува административни должности за нејзините членки. Општинската заедница треба да има барем 7.000 жители (според покраинскиот закон на Долна Саксонија). Задачите на општинските заедници може да бидат: просторно планирање, управување со отпадните води, социјална заштита и управување со гробиштата и противпожарните бригади. Исто така може да водат грижа за основните училишта, изградбата на локалните патишта, опрема и одржување на библиотеките, спортските места и основање на друга јавни установи и да води други должности за нејзините членки, на пример, туризмот. Голем дел (околу 80 %) од општините во Долна Саксонија членуваат во некоја општинска заедница

Органи
------

Општинските заедници имаат три органи:

* Градоначалник на општинската заедница (*Samtgemeindebürgermeister*) избиран непосредно на секои осум години
* Совет на општинската заедница (*Samtgemeinderat*) избиран на секои пет години
* Одбор на општинската заедница (*Samtgemeindeausschuss*)

Одборот на општинската заедница се состои од градоначалникот на општинската заедница (претседател на одборот) и во зависност од големината на советот од четири до десет членови, а советот може да одлучи за зголемување на уште двајца. Овие места се распределуваат помеѓу партиите и групите во советот според метод на најголем остаток.

Историски
---------

Општинските заедници постоеле и во Прусија, во периодот од 1850 до 1853 година.

Поврзано
--------

* Општински заедници во Долна Саксонија

|  |  |  |
| --- | --- | --- |
| 

|  |  |
| --- | --- |
| Нормативна контрола | 
* GND: 4179043-1

 |

 |
**Санде Ванев Стоилковски** ( 1922
 во Градиште (Кумановско) —  1944

 во Шишево, Скопје) — македонски партизан, борец за слобода на Македонија и учесник во НОВ.

Животопис
---------

Завршил основно училиште, а потоа се занимавал со земјоделство и сточарство. Во 1941 година бил мобилизиран во окупаторската бугарска фашистичка војска. Кога му се укажала можност избегал од единицата и ѝ се приклучил на Треттата македонска ударна бригада. Во нејзините редови го поминал целиот борбен пат. Бил учесник во бројните борби и победи над непријателот. Во крвавите борби, од обичен борец израснал во командир на чета. На скопските терени учествувал во успешната акција за ослободувањето на политичките затвореници од затворот во Идризово. Потоа со својата бригада пак дејствувал на скопските терени и во октомври 1944 година храбро загинал во крвавите борби против балистите и Германците во околината на Шишево.

Наводи
------

1. 1 2  *Беа, загинаа, останаа*. Скопје: Историски Архив. 1969. стр. 259. На `|first=` му недостасува `|last=` (help)
**Џими Џамп** (Каталонски:**Jaume Marquet i Cot**) роден 1974, од градот Сабадељ, од Шпанската провинција Каталонија,е познат по упадите на важни спортски настани, а во 2010 година и упадот за време на изведбата на Шпанската песна на Изборот на Песна за Евровизија одржан таа година во Осло, Норвешка. За најголем упад се смета упадот на финалето на финалниот натпревар на Светското Фудбаслкои Првенство одржано во Јужна Африка 2010 година, на кој играа Холандија и Шпанија, кога имаше намера да го закити пехарот со Каталонската традиционална капа, баретина.

Надворешни врски
----------------

* Jimmy Jump homepage

|  |  |  |
| --- | --- | --- |
| 

|  |  |
| --- | --- |
| Нормативна контрола | 
* VIAF: 172473928
* ISNI: 0000 0001 2262 5317
* BNE: XX5106256

 |

 |
**Адмиралштапската арка** (англ. *Admiralty Arch*) е голем објект во Лондон во чиј состав се наоѓа порта со пет арки која служи како уличен и пешачки приод помеѓу Шеталиштето (*The Mall*), кон југозапад, и Трафалгарскиот плоштад на североисток. Архитект е Сер Астон Веб. Сврзана е со Стариот адмиралштаб, по која го носи името.

Изградбата на објектот била нарачана од кралот Едвард VII во спомен на неговата мајка кралицата Викторија, иако тој не доживеал да ја види завршена. При врвот стои латински натпис со следниве зборови:

  

 : ANNO : DECIMO : EDWARDI : SEPTIMI : REGIS :  
 : VICTORIÆ : REGINÆ : CIVES : GRATISSIMI : MDCCCCX :

(„*Во десеттата година на владеењето на кралот Едвард VII, [во чест] на кралицата Викторија, од најблагодарните граѓани, 1910*")
Адмиралштапската арка е знаменитост од I класа. Во 2000, Кабинетната служба се преселила во оваа зграда, додека седиштето сè уште им е во Вајтхол. Во градбата е сместена и Стратешката единица на премиерот.

Наводи
------

1. ↑  За Адмиралштапската арка (англиски)
2. ↑  Стратешка единица на премиерот (англиски)
Општини во Шведска. Поретко населените општини на север се значително поголеми.
**Општините во Шведска** (швед. *kommun*) се локални административни единици во Шведска. Моментално постојат 290 општини кои влегуваат во 21 округ (*län*). Општинските управи се одговорни за голем дел од локалниот јавен сектор како училишта, итни служби и планирање на средината.

Формирање
---------

Правната основа за општините во Шведска е Законот за локална самоуправа од 1991. Во него се пропишани надлежностите на општините и начинот на работа (на пр. начинот на избирање на општинско собрание). Законот ја пропишува и постапката за поднесување жалби на окружен суд (*laglighetsprövning*) кога граѓаните сметаат дека локалната управа со нив постапила неправедно.

Општината има законодавно собрание (*kommunfullmäktige*) кое брои помеѓу 31 и 101 члена кои се бираат на локалните избори од партиските списоци (кои се одржуваат на секое четири години заедно со парламентарните). Потоа собранието од своето членство избира општински извршен комитет (*kommunstyrelse*). На чело на комитетот стои претседател (*kommunstyrelsens ordförande*), наречен и „општински комесар" (*kommunalråd*).

Поделба
-------

Општините се делат месни заедници (*församlingar*), чиј вкупен број изнесува 2.512. Овие единици традиционално биле црковни парохии, а денес служат за избори и пописи. Многу од нив имаат исти граници, но има и многу што претрпеле измена во границите и спојување во поголеми единици.

Надлежности
-----------

Општините по закон ги имаат следниве надлежности:

* претшколски установи
* основни и средни училишта
* социјални услуги
* старечки домови
* поддршка на инвалидизирани лица
* здравство и екологија
* итни служби (освен полицијата, за која е надлежна владата)
* урбано планирање
* комуналии

Покрај ова, многу општини нудат рекреативни активности за млади и станбени услуги.

Поврзано
--------

* Окрузи во Шведска
* Покраини во Шведска
* Краишта во Шведска
* Административна поделба на Шведска

Наводи
------

1. ↑  Закон за локална самоуправа на Шведска од 1991 (англиски)

Надворешни врски
----------------

|  |  |
| --- | --- |
| Ризница | „Општини во Шведска" на Ризницата ? |

* Здружение на локални управни органи и региони на Шведска Архивирано на 24 мај 2011 г. (англиски)
* Закон за локална самоуправа на Шведска (англиски)
**Санде Илиев Бошковски** ( 1925
 во Бардовци, Скопско — 12 април 1945

 во Шид, Србија) — македонски партизан, борец за слобода на Македонија и учесник во НОВ.

Животопис
---------

Завршил основно училиште во родното село. Уште како младинец ја чувствувал капиталистичката експлоатаuија и тешкиот живот на селанецот во бивша Југославија. На 21 ноември 1944 година стапил во Треттата македонска ударна бригада и во составот на 41 Македонска ударна дивизија, заминал во Срем. На 12 април 1945 година, при силниот пробив на единиците на НОВ против германските изолирани групи загинал, во близина на Шид, каде бил и закопан.

Наводи
------

1. 1 2  *Беа, загинаа, останаа*. Скопје: Историски Архив - Скопје. 1969. стр. 38. На `|first=` му недостасува `|last=` (help)
**Ана Васиљевна Кареева** ( руски: *Анна Васильевна Кареева*; 10 мај 1977) е руска ракометарка која ја претставувала руската женска ракометна репрезентација на повеќе натпреварувања на меѓународно ниво. Таа го има освоено Светско ракометно првенство за жени трипати ( 2001, 2005 и 2007 година  ) и исто така освоила сребрен медал на Летните олимписки игри во 2008 година .

Наводи
------

1. ↑  „XVIII Women's World Championship 2007 – Team Roster Russia" (PDF). International Handball Federation. 3 December 2007. Архивирано од изворникот (PDF) на 6 December 2008. Посетено на 28 December 2008.
2. ↑  „Anna Kareyeva". Sports Reference LLC. Архивирано од изворникот на 17 April 2020. Посетено на 28 December 2008.

|  |  |
| --- | --- |
| Stub icon | *Оваа биографска статија е никулец. Можете да помогнете со тоа што ќе ја проширите.** п
* р
* у
 |
Различни видови патенти
**Патент** или **рајсферсшлус** — вид на поврзување помеѓу две парчиња материјал.

Етимологија
-----------

Рајсферсшлус е преземен од германскиот јазик (од зборот, кој е соединение од два збора: — „кине" и — „затворач".

Историја
--------

Првиот патент бил дизајниран од Американецот Виткомб Џадсон во 1893 година. Во облик во кој сè уште се користи денес, бил патентиран во 1913 година.

Механизам
---------

Механизам
Патентот се состои од два реда запци („ластовичкина опашка") кои се поставени еден спроти друг и се вклопуваат еден во друг кога патентот е затворен. Лизгачки механизам ги поврзува кога се влече на едната страна. Кога се влече на другата страна, ги раздвојува бидејќи составен дел му е клин во триаголен облик кој се вметнува во самиот спој на забите, кој се нарекува туркач или лизгач.

Употреба
--------

Патентот има широка примена. Најчесто може да се забележи на облеката, како што се јакни и фармерки, како и на чанти и други текстилни предмети.

Наводи
------

1. ↑  „патент" — Дигитален речник на македонскиот јазик
2. ↑  „патент" — Официјален дигитален речник на македонскиот јазик
3. ↑  „рајсфершлус" — Дигитален речник на македонскиот јазик
4. ↑  „рајсфершлус" — Официјален дигитален речник на македонскиот јазик
5. 1 2  Дипре, Б. & Ворал, М. 2007. Оксфорд школска енциклопедија. Књига-комерц: Београд.  978-86-7712-201-0.
6. ↑  Вујаклија, М. 1985. Лексикон страних речи и израза. Просвета: Београд.

|  |  |  |
| --- | --- | --- |
| 

|  |  |
| --- | --- |
| Нормативна контрола | 
* WorldCat
* LCCN: sh85149895
* GND: 4353133-7
* NDL: 00563003
* NKC: ph127639

 |

 |
**Џејн Тошико Нишида** (родена на 26 април 1955 година) ― адвокат и владин функционер од Соединетите Држави. Таа е главен заменик-помошник администратор во Кабинетот за меѓународни и племенски работи на Агенцијата за заштита на животната средина на Соединетите Држави. Нишида служела како вршител на должноста администратор на Агенцијата за заштита на животната средина од 20 јануари 2021 година до 11 март 2021 година.

Ран живот и образование
-----------------------

Нишида е родена во Бетесда, Мериленд на 26 април 1955 година. Се стекнала со диплома за меѓународни односи од колеџот „Луис и Кларк" во 1977 година и докторска диплома од Правниот центар на Џорџтауновиот универзитет во 1980 година.

Кариера
-------

Нишида била советник во Генералното собрание на Мериленд во периодот 1981–1984 година, а потоа работела во законодавната канцеларија на гувернерот до 1991 година. Таа тогаш била извршен директор на фондацијата Чесапик Беј во периодот 1991–1995 година. Нишида била секретар за животна средина на Мериленд од 27 март 1995 година до 26 април 2002 година. Нишида тогаш станала виш специјалист за животна средина во Светската банка. Таа започнала да работи за ЕПА во 2011 година.

Наводи
------

1. ↑  „About the Office of International and Tribal Affairs (OITA)". *U.S. Environmental Protection Agency* (англиски). 29 јануари 2013. Посетено на 25 април 2021.
2. ↑  „EPA Names Interim Office Heads During Biden Transition Time". *Bloomberg Law* (англиски). Посетено на 25 април 2021.
3. 1 2  „Jane T. Nishida, Maryland Secretary of the Environment". *msa.maryland.gov*. Посетено на 25 април 2021.
4. ↑  „Hearing on the nominations of Ann Dunkin to be Assistant Administrator, EPA Office of Environmental Information; Jane Nishida to be Assistant Administrator, EPA Office of International and Tribal Affairs; and Thomas Burke to be Assistant Administrator, EPA Office of Research And Development". *www.congress.gov*. Посетено на 25 април 2021.*Оваа статија содржи текст од овој извор, кој е во јавна сопственост.*

Надворешни врски
----------------

* Гостувања на C-SPAN

| Политички функции
 |
| --- |
| Претходник**Шарлот Бертарндв.д.** | **Администратор на Агенција за животна срединав.д.**2021 | Наследник**Мајкл Стенли Реган** |
Огледалната галерија во Версај 
**Галерија на огледала** е пространа барокна галерија во дворецот во Версај. Била изградена во XVII век, како блескава претставителна просторија на кралот Луј XIV. Била наменета да ги импресионира посетителите на овој апсолутен монарх. Долга е 73 метри, широка 10,5 метри, со 17 големи прозорци од едната страна и 578 огледала од друга страна. Галеријата на огледалата е дизајнирана од архитектот Жил Ардуен Мансар. Работите на неа се одвивале од 1678 до 1684 година.

Огледалната галерија ги комбинира салоните на војната и мирот. Огледалата биле наместени во 1665 година. Шарл Лебрен насликал повеќе од 1000 м2 тавани, со 30 големи композиции. Понекогаш оваа галерија била украсувана со сребрен мебел.

Историски карактер
------------------

Галеријата на огледала е прославена по свадбата на кралот Луј XVI и Марија Антоанета во 1770 година. На 18 јануари 1870 година тука била прогласена Германското Царство и бил крунисан царот Вилхелм. Со потпишувањето на Версајскиот договор во Огледалната галерија на 28 јуни 1919 година завршила Првата светска војна.
Џим Торп подготвен да ја започне трката
**Јакоб Франциск „Џим" Торп** (28 мај 1888

 - 28 март 1953

) бил американски спортист.

Џим Торп бил мешан и имал предци Индијанци. Неговиот татко Хирам Торп бил свештеник, а мајка му била Индијанка. Тој бил голем противник на расизмот, а често бил нарекуван „црвенокожец" и „индијански атлет".

Џим Торп на факултет се запишал во 1904, а додека студирал бил активен спортист во повеќе спортови. Негов тренер бил Поп Варнер. Во 1911, станал шампион на универзитетот Харвард.

Џим Торп бил професионалец во амирикански фудбал, бејзбол и кошарка, но сепак најголем успех постигнал во атлетика.

На Летните олимписки игри - 1912 одржани во Стокхолм освоил 15 медали, а на неговиот успех му завидувале шведскиот крал и рускиот цар. Но, со тек на време медалите му биле одземани поради тоа што бил професионален бејзбол играч од што заработувал. Во 1983, му биле вратени само златните медали во универзалните атлетски дисциплини, петобој и десетобој.

Џим Торп се женел трипати и имал 8 деца. Многу тешко го погодила смртта на својот син-првенец. Започнал да пие, а за време на Големата светска економска криза едвај заработувал да го прехрани своето семејство, но и покрај тоа на Летните олимписки игри - 1932 одржани во Лос Анџелес, бил официјален известувач.

Џим Торп бил и првиот претседател на НФЛ.

На ручек со третата жена, Торп доживеал инфаркт.

Според Асошиејтед Прес, Торп бил прогласен за најголем спортист на првата половина од XX век во 1950 година, а во 1999 година бил прогласен за трет спортист на векот.

|  |  |  |
| --- | --- | --- |
| 

|  |  |
| --- | --- |
| Нормативна контрола | 
* WorldCat
* VIAF: 8264133
* LCCN: n79117906
* ISNI: 0000 0000 2410 5553
* GND: 12224088X
* BNF: cb149758484 (податоци)
* NDL: 00709304

 |

 |
Поглед кон скулптурата
**Риба** претставува бронзена скулптура на риба, сместена во самиот центар на Скопје. Се наоѓа во зеленилото на улица Македонија, наспроти хотелот „Бристол". Авторка на ова дело е Грозданка Каникова.

Оваа скулптура е дел од проектот на Министерството за култура за поставување 35 скулптури во центарот на Скопје. Скулптурата била свечено откриена на 23 ноември 2009 година. Според последните планови за градење во Скопје од 2011 година, на местото на скулптурата треба да се изградат нови 2 државни згради, а со тоа треба да се премести и самата скулптура.

Наводи
------

1. ↑  „ИЗБРАНИ 40 РЕШЕНИЈА ОД КОНКУРСОТ НА МИНИСТЕРСТВОТО ЗА КУЛТУРА". Премин. Посетено на 2011-07-26.
2. ↑  „Две државни згради ќе го заменат зеленилото спроти „Бристол"". Нова Македонија. Посетено на 2011-07-31.[*мртва врска*]

|  |  |
| --- | --- |
| Stub icon | *Оваа статија споменик во Македонија е никулец. Можете да помогнете со тоа што ќе ја проширите.** п
* р
* у
 |
Чинија за салата
**Салата** е еден вид на храна која обично се јаде како гарнир со главно јадење а ретко  самостојно (на пример, овошна салата). Салата често се прави од сиров зеленчук. Може да се додадат тестенини, варено месо, сирење, мајонез, разни преливи и слично. Во некои салати се додава и овошје, на пример јаболки сецкани во коцки. Овошна салата е еден вид на десерт салата во која  главните состојки се различни видови на овошје.

Салата е обично зачинета со масло и сирење, со додавање на сол, црн пипер и лимонов сок. Сезонските салати се направени од свеж зеленчук  за тоа време од годината. Салатите имаат хранлива вредност, и содржат витамини и минерали. Најчесто салатите се сметаат за диетална храна, затоа што содржат малку калории, а големи количини на вода и растителни влакна.

Видови на салата
----------------

Главната поделба на салата е зимна и летна. Летни салати се: салата од свежи краставици, зелена салата, салата од домати, пиперки и кромид и сл. Зимски салати се: салата од >кисела зелка, салата од цвекло, туршија, кисели краставици итн.

Салатата како тема во уметноста и во популарната култура
--------------------------------------------------------

* „Салата од стаорци" (*Rat Salad*) - песна на британската хард-рок група „Блек сабат" (*Black Sabbath*) од 1970 година.

Наводи
------

1. ↑  „salad". Merriam-Webster. Посетено на 16 August 2014.
2. ↑  „salad". *Oxford Dictionaries*. Oxford University Press. Архивирано од изворникот на 2014-08-19. Посетено на 16 August 2014.
3. ↑  DISCOGS, Black Sabbath ‎– Paranoid (пристапено на 31.8.2019)
**Саксофонот**, или **Сакс** (Sax), е дрвен дувачки инструмент, иако како и флаутата, е направен од метал, но според изведувачката техника и градба припаѓа на оваа фамилија, на која ѝ се придружил дури во половината на 19. век. Наречен е според својот градител Адолф Сакс (Adolphe Sax).

Градба
------

Адолф Сакс ги комбинирал искуствата од дотагашните инструменти, па саксофонот има усник како и кларинетот – со просто јазиче од трска, механизмот и техниката на прстите му се најслични на обоата, а звукот на фаготот (чиј висок регистар и се нарекува "саксофонски"). Саксофонот се гради во цела низа регистри, од најдлабока до највисока звучност, но најчести се алт-, тенор-, а донекаде може да се каже и сопран- и баритон-саксофон. Повеќето варијанти имаат права цевка, па личат на лимената обоа или кларинетот. Кај другите цевката е карактеристично свиткана во почетокот и завршетокот, со издолжена инка подигната нагоре.

Саксофонот е конструиран за потребите на воената музика и во некои западноевропски земји таа функција ја има и денес. Во симфониските оркестри и во уметничката музика се користи сразмерно ретко (Морис Равел - Болеро (сопран in B и тенор in B), Модест Петрович Мусоргски - Слики од изложбата - во оркестрација на Морис Равел (алт in E♭), Бенџамин Бритен - Simfonia da Requiem (алт in E♭), Микис Теодоракис - Гркот Зорба (алт in B) и други), но во ансамблите за забавна музика, посебно во џезот, многу е истакнат, со цела низа значајни солисти-виртуози.

Саксофонот како тема во уметноста и во популарната култура
----------------------------------------------------------

* „Саксофонска песна" (*The Saxophone Song*) - песна на англиската пејачка Кејт Буш (*Kate Bush*) од 1978 година.

Надворешни врски
----------------

* Официјална страница

Наводи
------

1. ↑  YouTube, Kate Bush - The Saxophone Song (пристапено на 30.8.2017)

|  |  |  |
| --- | --- | --- |
| 

|  |  |
| --- | --- |
| Нормативна контрола | 
* WorldCat
* LCCN: sh85117829
* GND: 4179250-6
* BNF: cb11966972w (податоци)
* NDL: 00576411
* NKC: ph250072

 |

 |
Постер за филмот Ла СтрадаПостер за филмот Ла Страда
**„Пат"** или **„Улица"** (италијански: *La Strada*) - италијански филм од 1954 година, во режија на Федерико Фелини. Главните улоги ги толкуваат: Ентони Квин, Џулиета Масина, Ричард Бејсхарт итн. Често, филмот е познат и како „La Strada" (по оригиналниот наслов). Во 1954 година, филмот ја добил наградата „Сребрен лав" на Филмскиот фестивал во Венеција, а во 1957 година добил „Оскар" за најдобар странски филм.

Содржина
--------

Зампано (го игра Квин) е забавувач кој патува со својот мотор по малите места, кинејќи железен синџир со градните мускули. Откако умира неговата придружничка Роза, тој оди кај нејзината мајка и за 10.000 лири ја купува девојката Џелсомина (ја игра Месина). Зампано е груб со Џелсомина и постојано оди со други жени, така што таа го напушта, но тој ја пронаоѓа и повторно ја зема со себе. Тие му се придружуваат на еден циркус, но откако еден член на циркусот го исмева Зампано, тој започнува да го брка со намера да го убие. Оттука, Зампано е уапсен и затворен, а Џелсомина ја одбива понудата да остане во циркусот или да замине со човекот од циркусот, туку останува со Зампано. Патувајќи од едно до друго место, тие случајно го среќаваат човекот од циркусот и Зампано започнува да го тепа, нанесувајќи му смртоносни повреди. Потоа, Зампано го фрла неговото тело под мостот, но оттогаш Џелсомина постојано тагува по убиениот. Затоа, Зампано ја остава крај патот и ја напушта. Неколку години подоцна, како дел од патувачки циркус, Зампано гостува во еден град, каде ја слуша омилената музика на Џелсомина и дознава дека таа умрела пред неколку години. Една ноќ, откако се опива во кафеаната, Зампано легнува на морскиот брег и почнува да плаче...

Наводи
------

1. ↑  IMDb, La Strada (1954), Awards (пристапено на 15.6.2017)
2. ↑  IMDb, La Strada (1954) (пристапено на 15.6.2017)
**Џејн** **Алин Ерве**, општо позната како **Jane Herveu**, (1885–1955) била пионерска француска авијатичарка која ја добила својата пилотска дозвола на 7 декември 1910 година.

Живот
-----

Родена на 10 декември 1885 година во Париз, најпрво била позната како возач на изложба на автомобили, настапувајќи во Кристал Палас во Лондон и учествувајќи во трки со автомобили и мотоцикли на различни локации во Франција.

По обуката во школата за летање Blériot, таа добила француска лиценца бр.318 на 7 декември 1910 година, со што станала четвртата жена во Франција што добила лиценца по Elise Deroche, Marthe Niel и Marie Marvingt. Од 28 мај до 8 јуни 1911 година се појавила на летачката изложба во Лион. По неколку други настапи, таа се натпреварувала во Фемина Купот во 1911 година, но не победила. Отворила школа за летање за жени, но не била многу успешна.

 Џејн Ерве, 1921 година
Во 1913 година се омажила за Пол Булзаге. По завршувањето на Првата светска војна, таа се преселила во САД каде што работела во модата. Таа починала на 14 јануари 1955 година.

Наводи
------

1. ↑  „Jeanne Herveux 1885–1955". The Early Birds of Aviation. Посетено на 26 December 2016.
2. ↑  „Les femmes et l'aéronautique" (PDF) (French). Aérodrome de Tarbes-Laloubère. Посетено на 26 December 2016.CS1-одржување: непрепознаен јазик (link)
Општински дом
**Општински дом** (чешки: ***Obecní dům***) е градска куќа во која се наоѓа салата „Сметана", истакнато место за концерти, во Прага. Сместена е во центарот на градот.

Историја
--------

Во минатото тоа била Кралскиот суд палатата.
Од 1383 до 1485 година кралот на Боемија живеел во зградата. 
По 1485 година, тоа била напуштено. 
Урната е во почетокот на 20 век. Изградбата на тековната зграда започнала во 1905 година. Таа е отворена во 1912 година. Зградата е проектирана од Освалд Поливка и Антонин Балшанек.

Архитектура и уметност
----------------------

Зградата е во Арт Нуво архитектонски стил. 
Надворешноста на зградата е со декорации алегориска уметност и штуко декоратура. 
Над влезот има мозаик наречен „Во чест на Прага" од Карел Шпилар. 
Од двете страни се наоѓаат алегориски скулптури, групи што претставуваат „Деградација на народот" и „Воскресение на народот" од Ладислав Шалаун. 
Салата Сметнана служи како концертна сала. Во зградата постои стаклена купола. 
Во него се сместени уметнички дела од Алфонс Муха.

Денес
-----

Денес, зградата се користи како концертна сала, сала за симпозиуми, вклучутелно и кафулиња и ресторани. Голем дел од просториите во зградата се затворени за јавноста и се отворени само за туристички групи

Галерија
--------

* Главен влезГлавен влез
* ФоајеФоаје
* Ресторанот десноРесторанот десно
* Кафулето од левоКафулето од лево
* Сала во подрумотСала во подрумот
* Беджих Сетана сала Беджих Сетана сала
* Изложбена салаИзложбена сала
* Фреско во салата ПриматорФреско во салата Приматор

Наводи
------

1. ↑  „Obecní dům". Архивирано од изворникот на 2020-02-24. Посетено на 2020-04-03.
2. ↑  Municipal House
3. ↑  „Obecní dům, a.s.". Архивирано од изворникот на 2016-05-08. Посетено на 2020-04-03.
Џејсон Кид во октомври 2009
**Џејсон Кид** (англиски: *Jason Kidd*) (роден на 23 март 1973

 во Сан Франциско, САД) — пензиониран американски професионален кошаркар кој последен пат настапувал за екипата на Њујорк Никс.

Пред да заигра во НБА, Кид играл кошарка за универзитетот Беркли (Калифорнија). На НБА драфтот од 1994 година, Кид бил избран како втор пик од страна на Далас Маверикс. Првите две сезони ги одработил во Далас, а во периодот 1996-2001 ги бранел боите на Феникс Санс. Добар дел од кариерата минал во клубот Њу Џерси Нетс (2001-2008) пред повторно да заигра за Мавси.

Најголем дострел во неговата професионална кариера е шампионскиот прстен од 2011. Претходно со екипата на Нетс двапати играл во големото финале, но и во двата наврати губел од шампионот на Западната конференција. Освен тоа, тој е десеткратен учесник на Ол Стар натпреварите, како и најдобар асистент во лигата вкупно пет натпреварувачки сезони.

Џејсон Кид има богата репрезентативна кариера, освојувајќи два златни медали на Олимписките игри 2000 и 2008. На Олимпијадата 2008 тој бил капитен на американскиот состав.

Овој кошаркар има интересен играчки профил. Тој е универзален играч, кој може да асистира, поентира и да собира скокови. Во текот на натпреварите од регуларниот дел на НБА има направено 107 „трипл-даблови" (двоцифрен број на бодови, асистенции и скокови), со што е втор на вечната листа позади Џон Стоктон. Што се однесува до натпреварите од разигрувањето, таму има направено 11 такви статистички подвизи.

Два месеци по неговото повлекување од активното играње кошарка, бил назначен за тренер на екипата на Бруклин Нетс.

Наводи
------

1. ↑  „Jason Kidd's triple-double helps Mavs roll 76ers". 1 март 2011. Посетено на 1 март 2011.
2. ↑  „Nets control boards this time around, take Game 3 from Cavs". ESPN. 12 мај 2007. Посетено на 12 јули 2007.
3. ↑  Џејсон Кид нов тренер на Бруклин[*мртва врска*]; Утрински Весник (13.06.2013)

Надворешни врски
----------------

* Џејсон Кид на Ризницата
* Матична страница

 *Оваа биографска статија за личност од американската кошарка е никулец. Можете да помогнете со тоа што ќе ја проширите*.

|  |  |  |
| --- | --- | --- |
| 

|  |  |
| --- | --- |
| Нормативна контрола | 
* WorldCat
* VIAF: 9120912
* LCCN: n96122899
* MusicBrainz: fd36554d-d6e7-48cd-b514-bc550646240f

 |

 |